Les partícules en suspensió superen els llindars permesos, un dia més\nFa set dies que hi ha valors alts de partícules en suspensió al Poblenou\nSarai Sarroca | dimarts, 26 de març del 2019, a les 10.12\n29La contaminació atmosfèrica és una assignatura pendent de la ciutat, tal com va posar de manifest la Segona Cimera per la Qualitat de l’aire a Barcelona que es va celebrar dilluns. Es va acordar reduir un 30 % les emissions atmosfèriques en els propers 15 anys, ja que la cimera coincideix amb dies amb nivells per sobre dels permesos per l’Organització Mundial de la Salut. Des de divendres passat, 22 de març, les partícules en suspensió a l’atmosfera (PM10) són molt elevades. Concretament, i segons les estacions de mesura de la Xarxa de Vigilància i Previsió de la Contaminació Atmosfèrica (XVPCA), la ciutat fa set dies que té registres entre regulars i dolents, és a dir, que en una taula de cinc nivells ens movem entre el tres i el quatre.\nSisè dia amb valors dolents de PM10 al Poblenou\nDiumenge, 24 de març, es van assolir valors dolents de PM10 a l’estació de mesura del Poblenou. Són valors mitjans de les darreres 24 hores. Dilluns van ser regulars, però aquest dimarts, dimecres i dijous han tornat a pujar fins a registres dolents. Aquest divendres han baixat fins a registres regulars. Al centre de la ciutat, però, han millorat respecte l’inici de setmana. La causa que provocaria índex alts de contaminació al Poblenou és una incògnita, ja que tècnics del Departament de Territori i Sostenibilitat han revistat l’estació de mesura i no té cap problema tècnic.\nfont: Departament de Territori i Sostenibilitat del 26/03/19\nFont: Departament de Territori i Sostenibilitat, 27/03/19\nFont: Departament de Territori i Sostenibilitat, 28/03/19\nFont: Departament de Territori i Sostenibilitat, 29/03/19\nLa Direcció General de Qualitat Ambiental de la Generalitat de Catalunya ja va activar, entre el 28 de febrer i el dia 4 de març, l’episodi per contaminació atmosfèrica en PM10 (partícules en suspensió de menys de 10 micres).\nEl vent de gregal, no prou aliat en la dispersió de contaminats\nAl llarg de la tarda de dimarts es va reforçar el vent de gregal i va arribar a cops de 50 km/h a la ciutat, malgrat això només va facilitar la davallada de PM10 al centre de la ciutat (de valors regulars dimarts, a valors moderats dimecres). L’estació de mesura ubicada al Poblenou segueix marcant aquest divendres al matí valors regulars, mitjans de les darreres 24 hores. Esperem que el canvi de temps previst per al final del cap de setmana faciliti la dispersió de contaminats atmosfèrics. Com sempre, en farem un seguiment a través de les xarxes socials de @btveltemps\n— contaminació atmosfèrica — meteorologia\nAficionats i experts en meteorologia celebren el Dia Mundial de la Meteorologia\nEs consolida la plataforma Pacifiquem Ballester


Cavitació - Angela - Centro de Belleza y Salud - Tarragona\nÉs una alternativa natural a la liposucció amb resultats efectius – mesurables -segurs.\nQuè és la cavitació?\nEs tracta del procés que es provoca per ultrasons de baixa freqüència que indueixen la formació de bombolles de vapor dins d'un líquid. La pressió exercida per les bombolles causa la implosió, amb un alliberament d'energia que destrueix les cèl·lules adiposes amb la consegüent transformació del greix en una substància líquida (diglicérido) que serà eliminada a través del sistema limfàtic i vies urinàries.\nRealitzarem un diagnòstic personalitzat previ, en la primera consulta gratuïta, que determina les tècniques més adequades, depenent del tipus de cel·lulitis, i descarta possibles contraindicacions. S'aplica el capçal de l'aparell desplaçant amb un suau massatge sobre la zona a tractar on prèviament s'aplica un gel conductor. El pacient pot escoltar durant el tractament un lleu so, propi de la cavitació per ultrasò. La sessió de cavitació dura 40 minuts i s'acompanya d'altres sessions com la plataforma vibratòria-pressoteràpia-massatge-drenatge limfàtic per facilitar l'eliminació del greix que hem treballat durant el tractament.\nQuines zones es tracten amb cavitació?\nLes zones ideals per treballar amb cavitació mèdica són: abdomen, flancs, zones trocantèries (cartutxeres), cara interna de les cuixes, genolls, braços i turmells. En casos molt especials doble mentó i coll de bisó.\nQuins resultats puc esperar? Quantes sessions calen?\nEs tracta d'uns dels tractaments més efectius i es nota resultat des de la primera sessió, on la pell comença a mostrar-se més llisa i reduir el contorn corporal. El resultat òptim s'aconsegueix aproximadament de 10 a 15 sessions. Les sessions es faran 2 dies a les setmana amb un període de 2 dies de descans, per garantir la total eliminació del greix. El resultat més o menys depèn sempre de cada pacient, la seva alimentació i els seus hàbits quotidians d'exercici físic.\nAmb quins tractaments es compagina?\nLa cavitació sempre va acompanyada d'una sessió de presoteràpia-massatge-plataforma vibratòria-plaques de gimnàstica passiva inclòs en el preu del tractament, ja que una vegada realitzada la cavitació cal ajudar el nostre organisme a eliminar líquids, en aquest cas el greix .\nDesprés de valorar cada cas, assessora sobre quina és la millor combinació de tractaments per tractar el problema. En el cas d'existir un lleuger sobrepès, o una acumulació de greix generalitzat, és ideal acompanyar el tractament amb un control nutricional personalitzat.\nEn molts casos, la cavitació s'alterna de radiofreqüència corporal, una altra tècnica molt efectiva per reduir volum i cel·lulitis que treballa afavorint l'eliminació de líquids i reduint la flacidesa.\nConsells per al tractament de cavitació mèdica\nAbans de realitzar cada sessió del tractament és convenient beure força aigua ja que actua com a conductora dels ultrasons.\nDesprés de cada sessió cal afavorir l'expulsió del greix líquid, és convenient beure molta aigua per provocar una expulsió per les vies urinàries, així com realitzar exercici que provoqui sudoració.\nAconseguiràs uns millors resultats si compagines el tractament amb una dieta saludable.\nRealitzar exercici moderat cada dia i desterrar tots els teus hàbits més sedentaris t'ajudarà a perllongar l'efecte durant més temps.


Odissea emprenedora - FÒRUM.ad\nEl 07/06/13 11:30\nUn dels majors problemes que han esmentat els que volen arreglar la crisi des del món empresarial és, sense cap dubte, la dificultat existent a Espanya quan un emprenedor vol crear la seva empresa.\nActualment calen 24 dies des que una empresa s’inscriu fins al moment en què aquesta és operativa. D’altra banda Espanya malgrat aquesta nova legislació que permet crear “empreses express” amb un cost de 60 euros, se situa a la cua europea pel que fa a tardança i és el país número 134 al rànquing mundial. En països com Holanda, França i Àustria només han d’esperar un dia o en el cas d’Alemanya set dies.\nNo obstant això alguna cosa pot fer canviar aquesta dinàmica negativa. Segons les últimes estadístiques cada vegada són més els emprenedors que creen empreses a través de gestions a internet. Set de cada deu noves empreses, és a dir el 65 per cent d’elles, es creen mitjançant operacions telemàtiques. Això que alguns els sabrà a poc suposa 10 punts percentuals més que durant l’any anterior.\nA Espanya segueix sent massa difícil ser emprenedor. És per aquest motiu que resulta interessant com una vegada més la societat i les innovacions s’han avançat a les pràctiques polítiques oferint fórmules que dinamitzen el teixit emprenedor. Veurem si aquesta tendència es reflecteix en el marc legal per crear empreses.\nPer Tecnonews / ACPG – Redacció\nNotícia Anterior: La Comissió Europea no intervindrà en el debat del percentatge de l’IRPF andorrà\nSegüent Notícia: Què passa si et tires a una piscina congelada?


El PP proposa una bateria de mesures per lluitar contra la inseguretat - Diari de Girona\nEl PP proposa una bateria de mesures per lluitar contra la inseguretat\nVeray vol més agents dels Mossos i que es contractin deu policies municipals cada any fins a complir la ràtio\nPolicia de Girona A. Resclosa\nPolicia de Girona\nLa portaveu del grup municipal del Partit Popular Català a l'Ajuntament de Girona i cap de llista del partit en les properes eleccions municipals del 26 de maig, Concepció Veray, ha registrat al consistori una moció demanant a l'equip de Govern de la ciutat que posi en marxa una bateria de mesures concretes per lluitar contra la inseguretat.\nMitjançant la moció, que se sotmetrà a debat i votació en el proper Ple del dia 11 de març, Veray reclama, en primer lloc, que es convoqui "amb caràcter d'urgència i extraordinari, una reunió de la Junta de Portaveus amb els caps de la Policia Local i els Mossos d'Esquadra per tal de poder conèixer les actuacions i accions que s'estan duent i es duran a terme per acabar amb aquesta situació d'inseguretat existent".\nAixí mateix, la portaveu Popular al consistori insta a l'equip de Govern a "un cop realitzada la reunió de la Junta de Portaveus, convocar el Consell Municipal de Seguretat i Prevenció, per tal d'informar sobre tot allò que té a veure amb la seguretat a la ciutat".\n"També li reclamem que sol·liciti al Departament d'Interior de la Generalitat de Catalunya un increment de la dotació d'efectius dels Mossos d'Esquadra a la ciutat i instar a la presència d'unitats d'ARRO, almenys durant el cap de setmana i en horari nocturn", ha afegit.\nUna altra mesura que proposem, ha continuat explicant, "és que s'incrementi el nombre de patrulles d'agents de la Policia Local destinant, en la mesura del possible amb la plantilla actual, el personal policial que realitza tasques administratives al servei de seguretat ciutadana mentre no es normalitzi la situació". "També reclamem que s'augmenti cada any la plantilla de la Policia Local, en un mínim de 10 nous agents/any, fins arribar a la ràtio de 1,9 agents per cada 1.000 habitants", ha manifestat.\nI d'altra banda, el grup municipal del PPC també inclou a la moció un punt en què s'exigeix a l'equip de Govern que executi "de manera prioritària i amb celeritat totes les partides del pressupost municipal destinades a millorar la seguretat a la ciutat".\nEn aquest sentit, Veray ha recordat que "Girona està patint en els últims mesos un nombre important de robatoris a diferents barris de la ciutat, tant en habitatges com en vehicles i comerços", i ha lamentat que "durant el 2018 s'han incrementat els robatoris amb força en habitatges i comerços un 30,5%, les sostraccions de vehicles un 14,1% i els delictes contra la llibertat sexual un 23,5%".\nAixí doncs, la portaveu del grup municipal del PPC ha explicat que "molts veïns i veïnes consideren que Girona no disposa dels mitjans necessaris per poder fer front als delictes i a l'incivisme que patim, i es mostren preocupats per l'augment de la sensació d'inseguretat a la ciutat per culpa de les infraccions penals que es cometen i la manca d'efectius policials patrullant pels carrers dels diferents barris". "Barris com Santa Eugènia, Montjuïc, Sant Narcís, entre altres, han mostrat la seva preocupació per l'augment de robatoris, sobretot en habitatges, i han fet públiques les seves queixes per la manca d'efectius policials i la gairebé nul·la presència dels mateixos en els seus barris", ha afegit.\nPer últim, Veray ha remarcat que "la seguretat dels gironins i les gironines sempre ha estat, és i continuarà sent una prioritat per al Partit Popular", i ha demanat a la resta de grups municipals que se sumin a aquesta iniciativa i votin a favor de la moció en el ple de l'Ajuntament perquè "garantir la seguretat a tota la ciutadania és responsabilitat dels poders públics i cal que sigui una prioritat per a totes les administracions, també per a aquest ajuntament".\nL'Estartit Nou carril bici entre la Pletera i els Griells.\nSánchez anuncia un paquet d´ajudes d´11.000 milions d´euros per a empreses, pimes i autònoms\nEl jutge manté també de moment en semillibertat els exconsellers i els Jordis\nAnsu Fati, candidat als Premis Laureus com a esportista revelació


Fins a quin punt un nom ens condiciona? Diu més dels pares que dels fills? Té el poder de modelar el nostre caràcter? I la pregunta més polèmica: és lícit canviar-se el nom?\n5 min. Barcelona 07/05/2015 00:00\nEl trasbals que suposa triar el nom d’un fill és gairebé un ritual pel qual ha de passar tota parella, ja que, conscients o no, el nom conserva una força simbòlica. Fins a quin punt un nom ens condiciona? ¿Diu més dels pares que dels fills? ¿Té el poder de modelar el nostre caràcter? I la pregunta més polèmica: ¿és lícit canviar-se el nom?\nPer la història sabem que donar un nom (o conèixer-lo) no només té un sentit pràctic de classificació i individualització del que s’anomena, també té una vessant de domini.\nJa a l’Antiguitat, els egipcis creien que es podia tenia poder sobre un déu si es coneixia el seu nom, i a Roma no es difonia el nom del déu protector de la ciutat per evitar que els enemics hi tinguessin accés.\nAixò fa que en moltes religions el mateix fet de dir el nom de Déu té un caràcter sagrat, fortament regulat i també fins i tot terapèutic, en què l’oració esdevé una repetició constant del nom diví o de variants d’aquest nom.\nAquesta capacitat humana de donar noms, des de la intangibilitat de Déu fins al més ínfim microorganisme, sempre comporta la perillosa tendència a entrar en l’imaginari del domini a partir de la posició en què ens col·loca la possibilitat d’anomenar: per al colonitzador, el nom nou donat als llocs és la prova d’apropiació del territori; per a l’esclavista i l’inquisidor, el nom és el primer mecanisme d’usurpació d’identitat i, per tant, de control sobre la persona.\nQuan els pares podien, trencaven amb aquests mecanismes de domini, per exemple, quan les famílies anarquistes i comunistes dels anys 30 cremaven el santoral i posaven als seus fills Amor, Germinal o Llibertat.\nEncara ara, les legislacions estatals regulen quins noms es poden posar i quins no, cosa que aquí s’evidencia quan molts estrangers que obtenen la nacionalitat es troben amb les normatives del ministeri de Justícia, que no reconeix el seu nom perquè no s’adequa a la llei vigent. Noms que en realitat són cognoms de personatges històrics (com Lenin o Mozart), idees polítiques (Venezuela Libre Socialista) i neologismes agafats de l’anglès (com Yesaidú -Yes I do- i Usnavi -US Navy-) també han fet que les legislacions de cada país vulguin regularitzar i limitar la inventiva dels pares o i o mares de les classes més empobrides i que, per exemple, a Veneçuela contrasta amb els noms de l’aristocràcia castellana que posen les famílies benestants (Isabela, Rodrigo, Victoria, Eugenia...).\nLa psicologia sistèmica també ens alerta d’aquest control que suposa donar un nom, en especial quan posem als fills els noms dels pares, d’un altre fill mort o d’un familiar. Per a la psicòloga Martha Alícia Chávez, “el nom té poder i pot convertir-se en un decret que despersonalitza a qui el porta i l’obliga, en les profunditats de l’inconscient, a esdevenir una extensió d’aquell antecessor de qui el va heretar, limitant la pròpia individualitat. Sembla que, juntament amb el nom que li posem, li passem al fill tot un paquet”.\nUnes expectatives i projeccions que de manera subtil o evident l’envolten des de l’inici i que condicionaran el creixement d’aquella persona. De totes maneres, com continua Chávez, si ja hem posat intencionadament al nostre fill el nom d’un antecessor, no cal preocupar-nos ni sentir-nos culpables: “Conèixer aquesta informació i ser-ne conscient et permetrà ajudar el teu fill a individualitzar-se, a ser ell mateix, a viure la seva vida i, per tant, a alliberar-lo del decret del nom”.\nEns preguntàvem a l’inici si és lícit canviar-se el nom. Moltes cultures, com la nostra, encara estan molt influenciades per aquest binomi anomenar-dominar i, per tant, es considera que un nom és per a tota la vida: els nostres documents d’identitat s’han de renovar constantment pels radicals canvis físics que experimenta el nostre rostre, però el nom continua fix, immutable. En altres cultures, el nom evoluciona amb el creixement personal i ve a ser un mapa existencial. Peregrinacions, oficis, caràcter... són etiquetes que modulen el nom sense que siguin mers qualificatius.\nLa identitat flueix\nSovint les tradicions espirituals també incideixen en aquest aspecte del canvi de nom, no tant per desarrelar o trencar amb la història familiar, sinó per dotar de capacitat l’individu que s’endinsa en una determinada via. Moltes vegades, no és la persona mateixa, sinó el mestre o guia espiritual, qui proposa el nou nom, carregat de significat, amb la convicció que funcionarà com a catalitzador. Un nom que no és definitiu i que pot anar canviant segons les evolucions del deixeble.\nPere Calders, al conte Reportatge de l’esbós de la mort, descriu impecablement el que suposa la radical decisió de canviar-se el nom i el cognom. Sense motiu aparent, el relat ens explica el moment en què el pare de família i veí del narrador, Tomàs Duc i Saplana, comunica als seus que a partir d’aquell moment es diu Zigonni Balcatrena.\nÉs impressionant la capacitat que tenia Calders per endinsar-nos en situacions tragicòmiques del tot existencials, i aquest conte és una meravella que sintetitza tot el que podem dir sobre l’acció d’anomenar i l’autogestió dels noms propis.\nEl protagonista s’ha de veure contrariat per la família, per la burocràcia i fins i tot demana la vinguda d’un metge que certifica la seva plena capacitat mental (“En dues o tres ocasions [el doctor] destacà el coratge que es necessitava per procedir d’una manera espontània a una extirpació total dels noms heretats o bé imposats per la llei i el costum”). Zigonni ho té clar: “El meu és un gest d’afirmació cívica i en un determinat sentit sóc un precursor. Dia vindrà en el qual la gent podrà canviar de nom sense avisar!”


Ajuntament del Masnou/SUMEM SL, Empresa municipal\nGestió de l'aparcament regulat\nSUMEM s'ocupa de la gestió de l'estacionament regulat a a la via pública i dels aparcaments municipals soterrats.\nLa ciutadania ha de dirigir-se a SUMEM per dur a terme els tràmits relacionats amb l'estacionament regulat (zones blava, taronja i verda) i els aparcaments municipals, que estan ubicats sota les places del Mercat Vell, de Marcel·lina de Monteys i Nova de les Dones del Tèxtil i a l'Edifici Centre-Mercat Municipal (c. d'Itàlia, 50).\nLliurament d'adhesius per a la zona taronja\nConsultes generals (de 9 a 14 h)\n678 16 63 73\nIncidències amb parquímetres i zona regulada (de 9 a 13 h i de 17 a 20 h)\n661 15 16 16\nAparcaments soterrats (24 h)\n667 18 29 95\nS’atenen missatges per WhatsApp en horari de 9:00 a 14:00, al telèfon 678 16 63 73\nEn horari de 9 a 14 h, a la nau de Manteniment de l'Ajuntament (Av. Maresme 5, 08320 El Masnou).\nÉs recomanable demanar cita prèvia, per telèfon (678 16 63 73) o per correu electrònic (sumem@elmasnou.cat).\nEl Ple Municipal del 22 d'abril del 2021 va aprovar la creació de l'empresa pública municipal SUMEM, SL (Serveis Urbans del Masnou Empresa Municipal, SL).\nEn una primera fase, s’ocupa de la gestió dels aparcaments municipals soterrats i de l’estacionament regulat a la via pública). Més endavant, SUMEM podria assumir la gestió d’altres serveis municipals.\nPer tal de gestionar els aparcaments, ha subrogat el personal que treballava amb l’empresa que tenia la concessió d’aquests serveis, Saba.\nEl domicili de SUMEM queda ubicat a l’Ajuntament del Masnou (pg. de Prat de la Riba, 1), mentre que el centre de treball seran les dependències municipals de Manteniment, Serveis Municipals i Paisatge (avinguda del Maresme, 5).\nL’Ajuntament és el soci únic de SUMEM. En el moment de posar-la en marxa, va destinar-hi 156.000 euros per dotar-la de capital i que comencés a funcionar. L’empresa estarà regida per dos òrgans. D’una banda, la Junta General, que es correspon amb el Ple municipal. Per tant, i tenint en compte que l’empresa és totalment municipal, la Junta General n’és el màxim òrgan decisori.\nEl segon òrgan que regirà l’empresa, però en l’àmbit executiu, és el Consell d’Administració, nomenat pel Ple municipal. El Consell d’Administració s’encarrega de l’administració, la gestió i la representació permanent. Consta de nou membres qualificats professionalment per dur a terme aquestes funcions. Com a remuneració, reben 120 euros per assistència efectiva al Consell d’Administració.\nMembres del Consell d’Administració de SUMEM\nCarme Fernández i Saltor\nManel Freixa Cortacans\nArnau González Juncà\nArtur Gual i Castellana\nActa del Ple de l'Ajuntament del Masnou del 22 d'abril del 2021.\nPressupost de SUMEM, any 2022\nPrograma anual d'actuacions, inversions i finançament de SUMEM, any 2022\nConvocatòries, actes i extractes de les juntes generals\nEdicte (12/07/2021) - Assignació per assistència efectiva al Consell d'Administració.\nEdicte (29/10/2021) - Ampliació de capital de SUMEM.\nEdicte (29/10/2021) - Programa anual d'actuacions, inversions i finançament per a l'any 2022.\nEdicte (29/10/2021) - Pressupost de SUMEM per a l'any 2022.\nAnunci (15/11/2021) - Anunci nomenament gerent.\nProcés selectiu: Vigilant d'aparcament (temporal, substitució de vacances)\nPeríode per presentar candidatures: de l'1 al 8 de juny del 2022.\nConvocatòria, lloc de feina temporal: Vigilant d'aparcament (substitució per vacances)\nProcés selectiu: Vigilant zona taronja\nPeríode per presentar candidatures: Del 3 al 13 de juny (inclòs).\nContractació temporal d’una persona per cobrir els torns de descans dels vigilants de la zona taronja d’estacionament regulat\nPROCÉS SELECTIU: AUXILIAR ADMINISTRATIU/VA\nEl termini de presentació de candidatures va finalitzar el 14 de febrer de 2022.\nConsulteu tota la documentació a:\nConvocatòria per a la selecció d’una persona per a la seva contractació temporal com a auxiliar administratiu/va per Serveis Urbans del Masnou, Empresa Municipal, SL (SUMEM)\nProcés selectiu: Gerència\nEl termini de presentació de candidatures ha finalitzat.\nProcés selectiu per a la contractació de la gerència de la societat mercantil Serveis Urbans del Masnou Empresa Municipal SL (SUMEM SL)\nData i hora de la darrera actualització d'aquest contingut: 07-06-2022 09:42


ᐅ Activitats en família i amics a Aiguamúrcia - Esportec\nACTIVITATS A AIGUAMÚRCIA EN FAMÍLIA I AMB AMICS\nOferim un gran ventall d'activitats en grup a prop de Aiguamúrcia adaptables tant per a families com per a grups d'amics.\nExperts en activitats en grup a l’aire lliure a Aiguamúrcia\nComptem amb molts anys d'experiència en la realització d’activitats familiars a prop de Aiguamúrcia adaptades segons el nombre de persones, i tant per adults com per nens. Som especialistes en activitats Físico Esportives en el Medi Natural, i, des d’Esportec, volem donar a conèixer les possibilitats que ofereix el nostre entorn, ja sigui al mar o a la muntanya.\nÉs de coneixement general que la pràctica habitual d’esports o les visites culturals tenen una sèrie de beneficis que enforteixen els llaços d’amistat i familiars, i val la pena realitzar activitats a Aiguamúrcia amb amics que fomentin i millorin la capacitat física i mental, i que alhora siguin activitats d'esbarjo i diversió.\nHi ha moltes activitats d’oci que són importants per al desenvolupament d’hàbits saludables en els nens. Totes aquestes es poden dur a terme de manera individual o en família a Aiguamúrcia Per aquest motiu, des d’Esportec, per a qualsevol estació de l’any plantegem una sèrie d'experiències en família a la zona de Aiguamúrcia on podreu trobar des d' activitats d’oci de diversió, que són aquelles que impliquen poc esforç, i activitats d’oci de satisfacció, que exigeixen major esforç i aprenentatge.\nActivitats predefinides a prop de Aiguamúrcia amb amics\nActivitats esportives i d'aventura a prop de Aiguamúrcia per a grups d'amics.\nVolem que les nostres aventures siguin úniques i originals, respectant sempre el medi que ens envolta. Per aquest motiu, treballem contínuament en dissenyar noves activitats esportives per a families i grups d'amics a Aiguamúrcia, per tal que pugueu descobrir els indrets més idíl·lics de les nostres contrades.\nFestes d'aniversari a Aiguamúrcia\nSortides amb la família a Aiguamúrcia\nComiats de solter a Aiguamúrcia\nCoses a fer amb parella a Aiguamúrcia\nExperiències esportives a Aiguamúrcia\nExcursions a Aiguamúrcia\nCelebracions a Aiguamúrcia\nTurisme a Aiguamúrcia\nRutes en segway a Aiguamúrcia\nCates de vi a Aiguamúrcia\nVisites a cellers a Aiguamúrcia\nSom creadors d'experiències a prop de Aiguamúrcia. Molts anys d'experiència en activitats d'oci i de lleure.\nLes activitats esportives a l’aire lliure, originals i amb certa adrenalina pel mig, estan entre les preferides entre els grups d'amics per practicar activitats a Aiguamúrcia i gaudir d'una experiència en grup d’una forma diferent.\nL'objectiu principal d'aquestes activitats, que es poden fer de manera individual, en grup d’amics o amb la família, és que es poden dur a terme aprofitant tota una sèrie de recursos que ens ofereix la natura i així, planificar aquestes activitats en família o amb el grup d'amics pot contribuir a fer que tots en gaudeixin i es diverteixin plegats. I aquest és el motiu principal de totes les activitats familiars i grupals a prop de Aiguamúrcia que us proposem.\nOferim tot tipus d'activitats a prop de Aiguamúrcia, esportives i culturals\nPer oferir el màxim professionalisme i qualitat en els nostres serveis, la nostra plantilla consta de tècnics esportius especialitzats en cadascuna de les les activitats a Aiguamúrcia que oferim.\nActivitats per a totes les edats a Aiguamúrcia, 100% sostenibles\nLes activitats esportives a l’aire lliure, originals i amb certa adrenalina pel mig, estan entre les preferides per les famílies per practicar activitats a la zona de Aiguamúrcia i crear vincles familiars d’una forma diferent.\nÉs ben sabut que un grup cohesionat, des de l’amistat i el respecte, és molt més capaç d’afrontar els reptes de l'amistat i a nivell familiar, tant a curt com a llarg termini. Per això, des d’Esportec Outdoor Sport proposem diferents jornades d’activitats familiars a prop de Aiguamúrcia amb l’objectiu de viure experiències que reforcin els vincles personals dins de la família i, així, el joc i l’oci compartit en família aportaran nombrosos beneficis tals com facilitar tasques de desenvolupament evolutiu en el nen o la nena, promocionar oportunitats d’aprenentatge, nodrir i regenerar els llaços afectius entre els membres de la família i el crear un sentiment on es forma part d’un tot, on tothom és igual d’important. Pretenem incentivar valors com el treball en equip, la il·lusió, la solidaritat, l’esforç, l’empatia i la cooperació.\nDes d’Esportec ens preocupem per organitzar activitats en grup a prop de vosaltres d'aventura, esport, mar i neu a Aiguamúrcia, Catalunya (Costa Daurada, Pirineu, Penedès, Tarragona...), personalitzades i fetes a mida segons les necessitats de cada grup.\nOferim activitats de tota mena a prop de Aiguamúrcia, des d'excursions i rutes turístiques amb segway o bicicleta elèctrica, visita de cellers amb tastos inclosos, a cursos d'esquí per adults i nens, rutes en kayak i paddle surf, activitats acrobàtiques i parcs d'aventura...\nA Esportec som experts en família a la zona de Aiguamúrcia per a tot tipus d'edats.


Troben penjat el futbolista txec Rajtoral al seu domicili a Turquia\nTenia 31 anys, i actualment era lateral del club turc Gaziantepspor\ndilluns, 24 d’abril 2017 - 21:59h\nFrantisek Rajtoral en una foto d'arxiu jugant contra el Barça | Cedida\nEl jugador de futbol internacional txec, Frantisek Rajtoral, ha estat trobat mort a 31 anys al seu domicili, a la província de Gaziantep, en el sud-est de Turquia. El president del club Gaziantepspor, Ibrahim Kizil, ha informat que van trobar el jugador penjat, per la qual cosa la policia sospita que podria haver estat un suïcidi, encara que s'ha obert una recerca per esclarir els fets. Segons el portal 'Hürriyet', diversos membres del club van anar a casa seva per saber per què el lateral no havia anat a entrenar aquell matí perquè tampoc no contestava a les múltiples trucades al seu telèfon. Després de trobar les llums enceses i la porta tancada del domicili, es va decidir avisar la policia.\nEncara que després d'una primera anàlisi del cos s'ha detectat que portava mort almenys unes deu hores, l'hora exacta de la seva mort es determinarà amb l'autòpsia. Els investigadors apunten que aquest possible suïcidi s'ha produït a causa de la ruptura amb la seva parella, encara que la premsa turca també comenta que Frantisek havia estat tractat recentment per una «fatiga crònica». El lateral era des d'inici de temporada jugador del Gaziantepspor, quan el club turc va pagar 500.000 euros pel seu fitxatge al Viktoria Plzen, club de futbol txec. A més, va ser internacional amb la República Txeca fins en catorze ocasions entre els anys 2012 i 2014, disputant l'Eurocopa d'Ucraïna-Polònia.\nEl club ha enviat un comunicat informant del tràgic succés i per donar el condol a la família del jugador txec Rajtoral: «Nosaltres, la família del Gaziantepspor, ens hem assabentat amb profunda tristesa de la defunció del nostre futbolista Frantisek Rajtoral, que té un lloc en els nostres cors per la seva personalitat, la seva esportivitat i la seva amabilitat. Com a comunitat del Gaziantepspor fem arribar el condol a la seva família i als qui l'estimen».


La Cursa de Vilanova voreja els 700 participants i millora totes les edicions - Regió7 :: El Diari de la Catalunya Central\njumper 19.03.2019 | 23:10\nSortida de la Cursa Popular de Vilanova del Camí josep rovira\nSortida de la Cursa Popular de Vilanova del Camí\nLa 25a Cursa Popular de Vilanova del Camí va aplegar més participants que en cap altra edició i va vorejar els 700 atletes en conjunt, entre la suma de les diferents modalitats (4). La primera Caminada Popular va augmentar també la participació.\nUn malentès a la capçalera de la prova va fer que alguns atletes fessin un recorregut més curt del previst, i això va provocar que els temps registrats no poguessin ser homologats. Pel que fa als premiats de la cursa de 10 km, l'atleta Antonio Martínez, del CAI Petromiralles, fou primer, seguit d'Albert Ferrer de la UEC Anoia i de José Enrique Martínez. En categoria femenina, la guanyadora fou Francina González Roca del CAI Triatló Petromiralles, seguida d'Alba Amat i d'Alba Sebrià de l'Squaix Igualada. En la cursa de 4,5 km s'establí la següent classificació: Oriol Marimon, del CAI Petromiralles, fou primer absolut masculí; Roger Manyà de l'AE Rockets, segon; i Juan Manuel Garcia, tercer. El podi absolut femení el va encapçalar Marcel·la Solé, del CAI Petromiralles, seguida d'Yveth Camús del Dinàmic i de Cristina Tabas també del CAI.\nEn la cursa infantil el més ràpid fou el benjamí Joan Martínez Espinosa, del CERR-Escolàpies, seguit de Rayan Ghermaoui del Joan Maragall, i del prebenjamí Martí Paín del CAI. La primera femenina fou la benjamina Eva Hidalgo, del CAI, seguida de Nora Andrés del Vilarunners i de Berta Márquez del CAI. En aquesta 25a edició, deu atletes van rebre el premi a la fidelitat (persones que han fet més vegades la cursa).


Taradell Bloc: Aquest dijous es celebra el ple del mes d'abril\nL'Ajuntament de Taradell celebra aquest dijous, 19 de febrer, el ple ordinari d'aquest mes. La sessió començarà a 2/4 de 9 del vespre a la sala de plens. Es pot seguir en directe per Ràdio Taradell. L'ordre del dia és el següent:\n1.- Aprovar l'acta de la sessió anterior, d'1 de març de 2012.\n2. - Aprovació inicial del resum numèric general del padró municipal d'habitants a 1 de gener de 2012.\n3.- Aprovar, si s'escau, definitivament l'expedient d'oficialització de l'escut de Taradell.\n4.- Aprovació de les actes de delimitació de termes entre el municipi de Taradell i Santa Eugènia de Bega, Seva, Viladrau, Sant Julià de Vilatorta.\n5.- Aprovar, si s'escau, la certificació núm. 4 de "l'Espai d'aigua a Taradell. Fase 1.2".\n6.- Aprovació de la certificació núm. 6, de l'obra "Projecte urbanització del casc antic 1a fase".\n7.- Aprovar, si s'escau, la certificació núm. 4 del "Projecte per a la millora de la urbanització del barri Montrodon de Taradell".\n8.- Aprovació de les Bases i Convocatòria per a la concessió de Subvencions en règim concurrència competitiva per a entitats l'any 2012.\n9.- Ratificació de l'acord de la Junta de Govern Local, de data 19 de març de 2012, de l'adhesió al Pla Extraordinari d'Assistència Financera Local.\n10.- Aprovació del Plec de Clàusules Administratives Particulars que han de regir per la concessió administrativa de la utilització i explotació del Bar i la Terrassa lateral exterior del Centre Cultural Costa i Font.\n11.- Aprovació del Plec de Clàusules Administratives Particulars i Plec de Clàusules Tècniques que han de regir per la concessió administrativa de la utilització i explotació del Bar-Restaurant del Parc de la Font Gran.\nB) Comunicacions diverses al ple, control d'organs municipal, precs i preguntes


Els comptes clars: transparència total – Cup Vilafranca\nEls comptes clars: transparència total\nLa CUP fa públics els seus comptes econòmics de la legislatura al conjunt de la població de Vilafranca.\nTransparència i independència dels bancs són un any més, els compromisos de la Candidatura.\nLa Candidatura d’Unitat Popular continua amb el seu compromís de traslladar al conjunt de la població els seus balanços econòmics, perquè entén que és un exercici de transparència necessari, sobretot quan una part dels nostres ingressos provenen de l’administració pública.\nCal recordar que els regidors de la CUP de Vilafranca destinen les seves retribucions íntegrament a la Candidatura i, per tant, exerceixen les seves funcions de manera totalment voluntària. Malgrat tot, la CUP compensa els regidors amb les despeses que l’exercici del càrrec comporta: increments en la declaració de renda i telefonia mòbil.\nEls ingressos de la CUP provenen principalment de tres fonts: els ingressos per grup municipal, els sous dels regidors i a través de la militància. Les despeses es concentren principalment en el manteniment del local social ‘El Cep’, un espai obert a entitats i organitzacions de la Vila i comarca. Considerem que aquest és un exercici necessari per retornar part dels ingressos que rebem de l’administració al conjunt de la població. L’altra font de despesa important es desenvolupa en el marc de l’acció política de l’Esquerra Independentista, ja sigui amb l’edició de materials (entre ells l’Arrel) o en forma de col•laboracions a altres entitats o organitzacions.\nFinalment, la CUP reserva part dels ingressos mensuals per a les despeses de la propera campanya electoral, com a mecanisme per no concórrer al crèdit bancari i mantenir així la independència d’actuació política en no dependre de les entitats financeres.\nD’aquesta manera, des de la CUP donem compliment al punt 5 dels 10 principis d’acció política que es van fer públics l’any passat:\n5. La CUP mantindrà̀ la seva independència respecte dels grups financers i les elits econòmiques. No se sol•licitarà cap crèdit bancari pel finançament de la candidatura ni per a la campanya electoral i, farà públics els ingressos i despeses anuals de la candidatura, el cost de la campanya electoral i la renda dels seus regidors.\nPer altra banda, ens cas de governar, donarem compliment a un altre dels nostres principis polítics:\n2. La retribució́ dels regidors/es (en cas d’estar a l’oposició) serà̀ com a màxim el SMI (645,30€/mes nets) i en el cas d’entrar al govern un màxim de 2,5 vegades el SMI (1613,25€/mes nets).\n1 d'abril de 201518 de desembre de 201700\nBy adminIn NotíciesTags Notícies, Transparència\nEl diputat David Fernàndez participarà de l’acte de la CUP sobre Caixa Penedès.Aprovada per unanimitat la llista electoral en Assemblea Oberta!


Els 10 regidors del PP i un de Cs han donat suport a Álex Pastor, del PSC que, amb només 3 regidors, ha presentat la moció de censura\nRedacció 20/06/2018 - 13.40 Actualitzat 20/06/2018 - 22.23\nHi ha hagut incertesa fins a l'últim moment a Badalona pel ple de moció de censura contra l'alcaldessa Dolors Sabater, de Guanyem Badalona en Comú, presentada pel PSC i el seu candidat Álex Pastor.\nFinalment, la moció ha tirat endavant amb els vots a favor dels 3 regidors del PSC, i també dels 10 del PP i de l'únic regidor de Ciutadans, necessari per aconseguir la majoria.\nUn recés abans de la votació\nDesprés dels parlaments de Pastor contra Sabater, i de l'alcaldessa defensant la gestió feta, l'exalcalde del PP Xavier Garcia Albiol els ha criticat a tots dos amb duresa. Al final del seu parlament, però, no ha volgut aclarir el sentit del seu vot, i ha demanat un recés.\nEl recés s'ha fet, malgrat les queixes dels altres grups, i finalment el vot ha estat a favor de Pastor, de manera que s'ha consumat el pacte implícit entre el PP i el PSC a la ciutat, que els seus dos líders han escenificat amb una encaixada:\nDesprés de la votació, la ja exalcadessa Dolors Sabater ha dit que institucionalment respecta el relleu, però ha considerat que, amb el seu discurs i la seva actitud, Albiol ha volgut humiliar el nou alcalde:\n"Crec que el que ha passat avui ha estat una humiliació a Pastor i al PSC, i ha deixat clar a tothom, per si algú en tenia dubtes, que qui mana aquí és el PP."\n"Sectarisme, esterilitat i ineficiència"\nDurant el ple, el candidat Álex Pastor havia acusat l'alcaldessa de trencar un pacte amb els socis socialistes per un govern d'esquerra. També ha considerat que ha donat suport sense tenir majoria al procés independentista.\nTambé que la gestió de Dolors Sabater s'ha caracteritzat pel "sectarisme, esterilitat i ineficiència i el trencament d'acords":\n"Va trencar un pacte quan no només no va mantenir la neutralitat institucional de l'Ajuntament en el tema nacional, sinó que va encapçalar totes les iniciatives locals de suport del procés independentista de ruptura amb Espanya. Badalona no és independentista i s'ha actuat com si tingués una majoria que no té, ni en aquesta sala ni en aquesta ciutat".\n"Són les accions unilaterals de l'alcaldessa que ens ha portat fins aquí, com quan vostè va decidir proposar una qüestió de confiança que, per cert, va perdre. Fet que hauria comportat la seva dimissió. On no hi ha coherència s'ha de posar responsabilitat. No és una moció contra un suposat govern d'esquerres, sino d'una manera de gestionar."\nSabater defensa la gestió\nEn el seu torn, Dolors Sabater ha lamentat que no se'ls permerti governar durant 4 anys sencers, de manera que siguin els ciutadans en les pròximes eleccions qui validin l'acció de govern municipal:\n"La qüestió és com ho fan, amb qui ho fan i per què ho fan."\nHa retret que només feia falta l'abstenció del PSC per validar els pressupostos als quals, ha dit, no van fer cap proposta i que responia als acords que es van fer per a la investidura que va impedir governar el PP.\nAmb qui pacten? Ha preguntat Sabater al candidat a qui ha retret el seus parer publicat en contra del PP al Congrés. I ha afegit que, amb aquesta moció, el PSC està traint el seu propi programa.\n"Pacten amb el mateix PP que han fet fora del Congrés per corrupte. Amb el mateix PP que vostè mateix escrivia: "No és no. No a Rajoy i no al PP"."\n"Senyor Pastor, senyors del PSC, per molt incòmode que els sigui el govern del canvi a Badalona, el govern de la transformació municipalista, per molts errors que li recriminin, res pot justificar un gest que traeixi el seu propi programa electoral, perquè vostès duien al programa electoral, com nosaltres, que no deixaríem que el Partit Popular seguís governant a la ciutat."\nSobre l'acusació de la manca de pluralitat, Sabater, ha dit:\n"Nosaltres no hem volgut entrar en guerra de banders. És això el que interesa a la ciutadania, la guerra de banderes de veritat? Amb els problemes que hi ha a la ciutat, amb els desnonaments diaris, amb la gravetat de com viu la gent gran a la ciutat, amb la necessitat de les polítiques públiques, socials, amb la pobresa que hi ha, amb tot el que hem de fer front cada dia creuen que els veïns i veïnes de la ciutat estan pendents de la guerra de bandres? Nosaltres som sensibles a tota la diversitat i pluralitat ideològica que té la ciutat i no hem entrat a la guerra de banderes i venen vostès ara amb una moció per un tema de neutralitat institucional."\nHa retret al PSC que no va permetre aprovar els pressupostos que ara calen per fer front i tirar endavant les polítiques socials que s'han engegat. I s'ha preguntat com ho farà el nou alcalde.\n"És surrealista que ens acusin de manca de gestió quan vostès han bloquejat l'eina principal de gestió que és el pressupost."\nSabater ha repassat totes les polítiques socials, d'igualtat, seguretat, indústria, urbanisme i de transparència "Les mentides tenen les cames curtes" i ha afegit que els arguments no es corresponen amb els motius que presenten a la moció i queden desmentits amb dades que es poden consultar.\n"Som el govern que ha revertit les retallades a Badalona, ha tingut en compte completament a tothom, nosaltres governem per tothom i escoltarem a tothom com van dir en la investidura.(..) hem complert amb el programa de govern i amb el compromís que van contraure's en la investidura."\nExpectació dels ciutadans de Badalona pel canvi de govern. Molts ciutadans de Badalona han assistit al ple i altres s'han concentrat a l'exterior en suport a l'alcaldessa Dolors Sabater, davant d'aquest moció de censura. Els concentrats han escridassat el candidat del PSC quan ha arribat al consistori.\nAlbiol critica tant Badalona en Comú com el PSC\nEl líder del PP local, l'exalcalde Xavier García Albiol ha criticat durament la gestió de Dolors Sabater al capdavant de l'Ajuntament, que ha identificat únicament amb la CUP i amb l'independentisme.\nSegons Albiol durant el seu mandat Sabater "ha dividit els barris" de la ciutat:\n"Avui els 10 regidors del PP tenim a les nostres mans una gran decisió. Permetre que la CUP segueixi desgovernant Badalona o facilitar un canvi i que el PSC assumeixi temporalment fins les eleccions del mes de maig el govern de la ciutat."\n"No son pocs els veïns que apunten i supliquen que portem a terme aquest canvi. Encara que sigui amb un partit que té molt poca confiança entre els veïns de Badalona."\nDemana un recés de 15 minuts\nAlbiol ha posat en dubte que els 3 regidors del PSC puguin afrontar en solitari el govern de la ciutat, i fer-se càrrec de "les 18 regidories, les sis empreses municipals i els 4 organismes públics".\nDesprés d'això, ha estat el moment en què Albiol ha dit que encara no havien decidit què votarien i ha demanat un recés:\n"Els 10 regidors del PP no estem en condicions d'oferir el nostre suport al senyor Pastor. Per aquest motiu, demano a la presidència d'aquest ple un recés de 15 minuts per definir finalment el sentit del vot."\nAquesta petició ha generat confusió al ple: l'aspirant a alcalde, el socialista Pastor, ha dit que, segons el reglament del ple, no es podia fer un recés, però finalment s'ha fet.\nColau ha donat suport al govern de Sabater\nL'alcaldessa de Barcelona, Ada Colau, ha visitat l'Ajuntament de Badalona pocs minuts abans que comencés el ple de la moció de censura contra la seva homòloga a la ciutat veïna, Dolors Sabater.\nColau ha llençat un darrer missatge als socialistes catalans, a qui ha demanat que es "repensessin" la moció de censura perquè es puguessin mantenir a Badalona "les polítiques de canvi, socials i progressistes":\n"No em puc creure quina ànima del PSC es pot plantejar tornar a flanquejar polítiques de dretes amb el PP"\nColau també ha rebutjat que el PSC es fes seus els vots del PP més "profundament racista" que, ha assegurat, lidera Xavier Garcia Albiol, per arribar al poder.\nL'alcaldessa de Barcelona ha recordat als socialistes que és "impossible" fer un govern efectiu amb només tres regidors i ha assegurat que "Badalona no es mereix estar un any paralitzada".\nColau també ha recordat al PSC l'acord de les esquerres per fer fora el PP de La Moncloa i ha demanat que a Badalona no es prengui un camí a la inversa.\nL'alcaldessa Colau ha mantingut una breu reunió amb l'equip de govern, però no s'ha quedat a la sessió plenària.


Khandesh - Viquipèdia, l'enciclopèdia lliure\n21° N, 75° E / 21°N,75°E / 21; 75Coord.: 21° N, 75° E / 21°N,75°E / 21; 75\nLes successives capitals del sultanat de Khandesh\nLa inscripció més antiga en una roca data del 150 aC. Al Mahabharata s'esmenten els forts de Turanmal i Asirgarh i el sobirà de Turanmal apareix lluitant contra els pandaves; Asirgarh és assenyalada com a lloc d'adoració de Ashvatthama. Abans de l'era cristiana van governar els rajputs, d'una dinastia procedent d'Oudh, però la primera identificada clarament és la dels andhres, els quals foren desplaçats pels ksatrapes occidentals. Al segle V els chalukya van arribar al poder, i a la seva caiguda el país es va repartir entre els caps locals.\nKhandesh va pertànyer als yadaves de Devagiri o a una branca dels rajputs chahuans d'Asirgarh. Aquests darrers haurien substituït a les tribus taks o takshaka, escites (abans identificats erròniament com a jats). Quan va aparèixer Muhammad Shah I Khalji fou atacada el 1296 matant a tota la guarnició al retorn d'una expedició al Dècan, estava sota el control del sobirà chauhan d'Asirgarh. Tot i la mort del raja local els hindús van conservar el poder quan es van retirar els musulmans.\nEl 1306 Malik Kafur (després Malik Naib), enviat per Delhi a recaptar el tribut de Devagiri va ocupar Sultanpur al nord-oest de Khandesh; sis anys després Kafur va instal·lar un nou governador a Devagiri i probablement estenia la seva autoritat a part del Khandesh. Kutb al-Din Mubarak Shah I Khalji (1316-1320) va reforçar el poder musulmà a la zona i després Muhammad Shah II Tughluk (1325-1351).\nMalik Raja Ahmad va rebre la regió en jagir de Firuz Shah Tughluk (1351-1388) vers el 1370 i el territori no figura entre les possessions dels bahmànides. Malik Raja com a jagirdar (després sipahsalar) fou encarregar de sotmetre als petits rages rajputs que regnaven a diversos punts del Khandesh. Vers el 1382 es va fer independent de Delhi iniciant la dinastia dels farúquides de Khandesh formant el sultanat de Khandesh que va governar fins a la conquesta per Akbar el 1601.\nEl 1618 els anglesos van establir una factoria comercial a Burhanpur. La fam del 1630 va devastar al país; sota Aurangzeb el territori es va recuperar i a la meitat del segle xvii va arribar al seu millor moment. El 1670 Sivaji, el cap maratha, va creuar el Khandesh després de saquejar Surat i va exigir el chauth (quart dels impostos); l'agitació es va mantenir fins a la mort de Sivaji el 1680. Sota Sambhaji fou ocupada Burhanpur el 1695; encara va seguir Shahu (net de Sivaji) però finalment foren expulsats pel Nizam al-Mulk que va envair el país i la província de l'extrem nord del Dècan (on regnava Sayyid Husayn Ali) i es va apoderar d'Asirgarh i Burhanpur (1720), assolint el virregnat del Dècan, des del qual va imposar la seguretat de Khandesh als marathes.\nEs va fer independent el 1724 adoptant aviat el títol de nizam de Hyderabad, i va morir el 1748. Salabat Jang i el seu general, el francès Bussy, van haver de cedir gran part de Khandesh i altres districtes occidentals d'Hyderabad per garantir la seguretat de la resta. El 1760 Asirgarh va caure en mans del peshwa Baji Rao i van dominar tot el Khandesh. Posteriorment fou teatre de lluites internes entre marathes i de saquejos per part dels bhils i de mercenaris àrabs que havien estat al servei dels marathes i havien estat llicenciats.\nEl 1779 els britànics s'hi van presentar per primer cop i el 1803 es van apoderar d'Asirgharh i Burhanpur, i finalment el territori els fou cedit el 1818 formant el Districte de Khandesh. Els britànics van trobar resistència en bandes àrabs especialment a Amalher i al fort Songir, i dels bhils i el districte no va quedar pacificat fins al 1846 mercès als Bhils Corps, una milícia creada el 1825 en temps d'Elphinstone. Es produí una revolta el 1852 sense èxit i el 1857 els bhils van participar en la revolta general sota lideratge de Bhagoji i del naik Kajar Singh, però foren derrotats. Burhanpur-Asirgarh restà dins el districte de Nimar a les Províncies Centrals (1864). El 1906 es va dividir en dos districtes: Districte de West Khandesh i Districte d'East Khandesh posteriorment districte de Dhulia i districte de Jalgaon (dels noms de les capitals).\nEdificacions antigues conegudes com a Hemadpantis, o localment Gauli Raj, derivats d'Hemadpant o Flemadri, ministre de Ramchandra (1271) raja yadava de Deogiri. Els edificis antics són també anomenats Gauli Raj, potser referit als reis yadaves. A la regió s'han trobat 39 hemadpantis, 31 temples, sis llacunes amb graderies laterals, i dos cisternes de pedra, algun potser molt antic encara que la majoria són dels segles xii i xiii.\nRestes musulmanes, destacant la mesquita d'Erandol.\nChaitya i vihara a Pitalkhora prop de Chalisgaon obres budistes de vers el segle II aC\nRuïnes de Patna, temples i inscripcions, i unes coves a les muntanyes properes.\nTemple de Krishna a Vaghali del segle xi.\n↑ «Welcome to Khandesh!». Khandesh.com. [Consulta: 1r agost 2010].\nP. M. Joshi, History of Medieval Deccan (1295-1724), I, Hyderabad, 1973.\nObtingut de «https://ca.wikipedia.org/w/index.php?title=Khandesh&oldid=29288580»\nDarrera modificació: 20 gen 2022 a les 15:21\nLa pàgina va ser modificada per darrera vegada el 20 gen 2022 a les 15:21.


Maleits americans!! - CatSub\nEntrada Autor: shaidarol » 31/10/2006 a les 19:22\nParlant pel MSN amb la serp ens ha sortit un dubte: un DVD americà en teoria aqui no es pot reproduir en un reproductor de DVD per allo de les regions i tal, però a l'ordinador es podria reproduir o segueix la mateixa historia dels DVD de sobretaula? Tenint en compte que el DVD del que parlem a més està en format NTSC i no PAL.\nEntrada Autor: gage » 01/11/2006 a les 02:43\nJo pel que sé dels dvd's del pc, els hi pots canviar la regió, però diria que té un límit de vegades, 3 o 4; si no recordo malament es podia fer per l'administrador de dispositius, a propietats del sistema.\nEl que ja no sé és si tot i això us funcionarà lo del ntsc, tot i que potser per a això hi ha algun programa que fa algun "apanyo".\nEntrada Autor: shaidarol » 01/11/2006 a les 02:48\nEs pot passar de NTSC a Pal no? Perque a veure, jo si al final em compro el DVD el que faré (si es pot) és ripejar-lo i passar-lo a PAL i gravar-m'ho en un DVD meu i poder-lo veure a un DVD de sobretaula. Aixo de les regions no influiria en aquest cas no?\nEntrada Autor: Ereza » 01/11/2006 a les 14:05\nLa veritat és que no en tinc ni idea, però com ha dit en gage, la majoria de reproductors de DVD d'ordinador tenen l'opció de canviar la regió un màxim de 5 cops. Al cinquè, es queden en aquella i ja no es pot tornar a canviar. No tinc ni idea de si hi ha maneres de saltar-s'ho, la veritat.\nMés informació: http://en.wikipedia.org/wiki/DVD_region_code\nEntrada Autor: gage » 01/11/2006 a les 14:35\nGooglejant una mica he vist que hi ha un aparell que et modifica la senyal per a que puguis veure el ntsc per pal sense problemes, per tant, si hi ha un aparell segur que hi pot haver un soft que faci alguna cosa semblant. En última instància sempre et queda això, però clar són 24 dòlars ha afegir a la despesa.\nPer cert, hi ha força aparells actualment que són ntsc i pal, per tant qui sap si un dvd tb pot ser-ho... i més un de pc, mira d'entrar a la web del fabricant del teu a veure si per les especificacions diu alguna cosa.\nEntrada Autor: shaidarol » 02/11/2006 a les 15:09\nMerci per les respostes! El meu dvd no llegeix NTSC, ja ho vaig mirar, i a animelliure em van dir que es podia crackejar els reproductors de dvd per veure NTSC, i em van donar una pagina, pero resulta que pel meu model no hi ha crack u.u Aixi que... a esperar a veure si treuen el maleit DVD d'aquesta serie aqui o almenys a Anglaterra.


La diputada de MÉS per Mallorca, Bel Busquets, s’ha mostrat convençuda aquest dimarts que arribaran a acords amb Podem, en relació al projecte de llei que regula el lloguer turístic vocacional a les Balears. D’aquesta manera la iniciativa parlamentària no sofrirà cap retard i es pugui aprovar a la sessió plenària del 18 de juliol.\nA la roda de premsa, Busquets s’ha referit a les reticències mostrades per Podem en relació a alguns aspectes de la futura normativa, i ha remarcat que és «urgent» poder aprovar-la «com més aviat millor» perquè les mesures que contempla es puguin aplicar.\n«Per l’experiència que tenim, sabem que amb Podem negociam fins al darrer moment i després arribam a acords. Creim que, una vegada més, arribarem a acords i es podrà aprovar», ha afegit per la diputada Joana Aina Campomar.\nFinalment, Busquets ha assenyalat que «hi havia un compromís de tots els partits que firmaren els ‘Acords pel Canvi’ de portar endavant la normativa que reguli el lloguer dels habitatges vacacionals», per aquest motiu, «allargar-ho una setmana més no té cap sentit», ha afirmat.


Trufes de xocolata i pebre rosa sense gluten | Chocolates Torras\nLes trufes de xocolata són unes postres molt fàcils de fer i també de degustar. Es tracta d’una recepta bastant bàsica, però avui li donem un toc diferent. Què us sembla si aromatitzem la xocolata? Avui capgirem la recepta clàssica i hi afegim una pinzellada distinta amb l’ajuda del pebre rosa. Tot i que a priori el pebre rosa sembli molt picant, en realitat no ho és tant; ofereix un sabor dolç i alhora cítric… un tast molt particular. Voleu descobrir com es fan aquestes trufes de xocolate sense gluten, aromatitzades amb el pebre rosa? Us ho expliquem!\n230g de cobertura de xocolata sense gluten\n8g de pebre rosa\nCacau pur en pols sense gluten\nHores abans de començar a preparar la recepta, col•loquem la nata en un recipient i hi afegim les llavors de pebre rosa picades, amb això aconseguirem que agafi totes les aromes. Deixem passar unes hores i, quan la nata estigui infusionada, la colem i la portem al foc, juntament amb la mel.\nQuan la nata comenci a bullir, aboquem la xocolata i removem amb una vareta fins que aquest es desfaci totalment. El següent pas és incorporar la mantega a la mescla. Una vegada estigui tot integrat, deixem refredar i guardem la mescla dins la nevera durant unes hores.\nQuan la massa estigui quallada, fem boles petites amb les mans o amb l’ajut d’una cullera. Les col•loquem sobre una safata i espolsem el cacau pur en pols… llestes!\nVia | Foto i recepta del bloc Directo al Paladar


Els Bombers rescaten un ciclista al Parc Natural de l'Alt Pirineu, al municipi de Valls del Valira - La Valira\nEls Bombers rescaten un ciclista al Parc Natural de l’Alt Pirineu, al municipi de Valls del Valira\nEls bombers han dut a terme aquesta tarda el rescat d’un ciclista que s’havia accidentat. L’avís s’ha rebut a les 16.49 h i els fets han ocorregut a la pista del Refugi de la Creu del Ras, al Parc Natural de l’Alt Pirineu, al terme municipal de les Valls de Valira. Hi han desplaçat una unitat sanitària del GRAE i mitjans aeris del cos de Bombers. Han realitzat el trànsfert a l’helicòpter del SEM a l’ermita de Santa Magdalena.\nPer altra banda, els bombers han dut a terme aquest dijous dos rescats de muntanya a Espot (Pallars Sobirà), en només cinc hores de diferència. La primera intervenció ha estat el rescat d’una dona accidentada i ferida a l’espatlla, a la zona del Coll de la Ratera. L’avís s’ha produït a les 10.22 h, s’ha activat una unitat sanitària del GRAE amb mitjans aeris dels Bombers, els quals han realitzat la primera atenció, immobilització, extracció i trasllat fins a l’Hospital de Vielha.\nPel que fa al segon rescat, també a Espot, l’avís s’ha rebut a les 15.46 h quan una dona s’havia fet mal al turmell a la zona de les passarel·les, a prop del refugi Ernest Mallafré. Hi han treballat amb el GRAE dels Bombers, amb mitjans aeris i l’han traslladat a l’heliport de Tírvia, on s’ha fet el trànsfert amb el SEM de la Generalitat de Catalunya.


El PSOE lloa la "generositat" de Chacón\nLa ministra de sanitat, Leire Pajín, i el president del Senat, Javier Rojo, creuen que la ministra de defensa "vetlla pels interessos del país i no del partit", mentre que el vicepresident del govern espanyol, Alfredo Pérez Rubalcaba, afirma que no té res a dir\nREDACCIÓ Barcelona 26/05/2011 19:01\nDesprés que la ministra de defensa, Carme Chacón, hagi decidit no presentar-se a les primàries del partit, les mostres de suport socialistes no han cessat. Així, el president del Senat, Javier Rojo, ha elogiat la ministra per la "grandesa" que ha demostrat en anunciar avui que renuncia a pugnar com a successora de José Luis Rodríguez Zapatero i ha afirmat que el seu gest "aclareix el camí" que ha de seguir el PSOE i que "afavoreix la unitat".\nEn la mateixa línia, la ministra de sanitat, Leire Pajín, ha lloat la "generositat immensa" de Chacón i ha instat al PSOE a romandre "unit entorn del candidat que es presenti" i a "centrar-se en les propostes que demanen els ciutadans". Pajín creu que "aquest moment exigeix responsables polítics que sobreposin els interessos del país i del partit als personals i això és el que hem vist avui amb Carme Chacón". La ministra de sanitat creu que aquesta "generositat també la va demostrar Zapatero quan va decidir no repetir com a candidat".\nEn canvi, el vicepresident primer del govern espanyol, Alfredo Pérez Rubalcaba, ha evitat pronunciar-se sobre la compareixença de Chacón i ha sentenciat que ell "no té res a dir respecte al procés de successió de José Luis Rodríguez Zapatero".


Màster en Turisme i Humanitats - UAB Barcelona\nCodi de l'estudi: 3094/6\nLloc: Escola Universitària de Turisme i Direcció Hotelera, UAB, Bellaterra (Barcelona)\nvid#5101#El màster en Turisme i Humanitats és una iniciativa de l'Escola de Turisme i Direcció Hotelera i de la Facultat de Filosofia i Lletres de la UAB per a formar professionals que aportin valor afegit i innovació als productes i serveis turístics. Professionals capaços de generar i gestionar continguts i d'aportar noves perspectives al sector del turisme, un dels sectors econòmics líder.\nEl màster en Turisme i Humanitats té un enfocament professionalitzador i innovador i compta amb el suport de Turisme de Barcelona i de l'Institut d'Humanitats de Barcelona, després que aquestes institucions signessin amb l'Escola de Turisme i Direcció Hotelera de la UAB un conveni a l'entorn del màster amb l'objectiu d'establir el marc i les línies de col·laboració per aprofitar al màxim les seves potencialitats.\nQualsevol àmbit de la gestió i organització de continguts per a activitats culturals en totes les seves especialitats dins l'àmbit de la promoció del turisme ja sigui en empreses privades com en institucions públiques o entitats sense ànim de lucre.\nAlgunes professions relacionades són: guia turístic/a, agent de viatges, tècnic/a en promoció turística, gestors culturals, etc.


Un assaig pioner contra el càncer limfàtic amb limfòcits T de memòria - Blog CaixaCiència\nDes del desenvolupament de les primeres cèl·lules CAR-T l’any 1989, les recerques més innovadores a escala internacional han anat avançant el seu potencial en el tractament del càncer. Actualment, les teràpies d’immunoteràpia CAR s’han erigit com les més disruptives en el cas de càncers de la sang fins ara sense tractament. De fet, molts investigadors les presenten com un canvi de paradigma: aquestes teràpies ens estan donant solucions a reptes en el tractament del càncer que fins ara semblaven impossibles de resoldre.\nEn aquest context, ”la Caixa” i l’Hospital de Sant Pau enforteixen lligams per desenvolupar un assaig clínic pioner a Espanya per a pacients de limfoma no Hodgkin B que han esgotat les opcions terapèutiques. Amb una aportació de 2 milions d’euros repartida en 4 anys, ”la Caixa” farà possible investigar l’aplicació d’immunoteràpia CAR-T seleccionant els limfòcits T de memòria.\nL’acord de col·laboració s’ha presentat avui en una roda de premsa liderada per Jaume Giró, director general de la Fundació Bancària ”la Caixa”, i Albert Salazar, director gerent de l’Hospital de Sant Pau. El projecte està coordinat pels doctors Jordi Sierra, cap del Servei d’Hematologia de l’Hospital de Sant Pau, i Javier Briones, cap clínic del mateix servei.\nAtacar el càncer des de dins\nEls limfòcits T de memòria són els encarregats de detectar i eliminar les cèl·lules canceroses del nostre organisme gràcies als anomenats receptors d’antígens situats a la seva superfície cel·lular. No obstant això, el nombre de limfòcits T de memòria del nostre organisme és molt baix i, a més, algunes cèl·lules canceroses tenen la capacitat d’amagar-s’hi al darrere i aconseguir que el tumor passi desapercebut i es continuï desenvolupant. És el cas, per exemple, del limfoma no Hodgkin B, que s’origina quan les cèl·lules conegudes com limfòcits B es reprodueixen de manera descontrolada i els limfòcits T no els aconsegueixen detectar.\nLa immunoteràpia CAR T té per estratègia la millora dels limfòcits T per fer-los més forts i nombrosos. Els investigadors extreuen aquestes cèl·lules del propi pacient i les modifiquen genèticament per enriquir els seus receptors d’antígens. Així, els ara anomenats receptors d’antígens quimèrics –abreujats com CAR, per les seves sigles en anglès– són més eficients i precisos a l’hora de localitzar les cèl·lules canceroses. Els limfòcits CAR T es multipliquen al laboratori i, una vegada reintroduïts a la sang del pacient, són capaços de reconèixer i, en molts casos, eliminar les cèl·lules del limfoma.\nLa clau de l’èxit: els limfòcits T de memòria\nUn dels aspectes més innovadors de l’assaig clínic de l’Hospital de Sant Pau és l’ús exclusiu dels limfòcits T de memòria per desenvolupar la immunoteràpia. “Fins ara es feien servir tots els limfòcits T per aplicar la immunoteràpia CAR T”, comenta Javier Briones, responsable clínic del projecte. “Però hi ha molts tipus de limfòcits T, cadascun amb una capacitat diferent per eliminar un tumor. Ara sabem que els limfòcits T de memòria són els que millor ho fan. Quan ho vam descobrir, de seguida ens vam preguntar: i si en lloc de fer servir totes les cèl·lules T com estem fent fins ara, intentem seleccionar les que siguin més eficients?”.\n“Amb aquesta immunoteràpia CAR T aconseguim que el sistema immunitari del propi pacient o, en alguns casos d’un donant sa, elimini les cèl·lules tumorals amb una potència 500.000 vegades millor, molt superior a qualsevol tractament aconseguit fins ara”, conclou Jordi Serra.\nGràcies a l’acord de col·laboració entre ”la Caixa” i l’Hospital de Sant Pau, enguany començarà la fase I de l’assaig amb pacients amb limfoma no Hodgkin B refractaris als tractaments i s’obrirà, així, una nova esperança contra el càncer limfàtic.\nassajos clínics - cáncer - hospital de sant pau - immunoteràpia - limfòcits - recerca


dijous, 17 de juny de 2021 17:21\nLa Fase Prèvia al Campionat d'Espanya es desenvoluparà al llarg de 4 jornades entre el 27 de juny al 18 de juliol.\nLes categories convocades per la 1ª jornada, 27 de juny, son les senior homologades, és a dir: Primera, Segona i Femenina que es repartiran en 3 escenaris diferents:\nPrimera C.P. Parets 46\nSegona C.P. Las Torres-Rubí 178\nFemenina H. Cerdanyola A. Serraparera 44\nEn el cas de la 2ª categoria, amb 178 equips inscrtis es subdividirà en 2 torns, de manera que igual que va passar amb les dobletes, no tots els inscrits jugaran al matí. Haureu de consultar els quadrants la propera setmana per saber quins equips jugaran al matí i quin de tarda.\nJa podeu consultar el reglament de la competició\nAssemblea General - 3 de juliol\ndimecres, 26 de maig de 2021 12:28\nPer motius aliens a la voluntat d'aquesta Federació hem d'aplaçar l'Assemblea prevista pel pròxim 26 de juny al dia 3 de juliol.\nD’acord amb l’article 62 del Decret 58/2010, de 4 de maig de 2010, de les Entitats Esportives de Catalunya, en relació amb l’article 61.a) i 61.c) del mateix cos legal, i l’article 59 dels Estatuts de la FEDERACIÓ CATALANA DE PETANCA, la Junta Directiva de la FEDERACIÓ CATALANA DE PETANCA té l’honor de convocar-lo a l’Assemblea General Ordinària pel dia 3 de juliol de 2021 a les 9:30 hores en primera convocatòria i a les 10 h. en segona convocatòria, a la Sala d’Actes de la Federació Catalana de Bàsquet, Rambla Guipúscoa, 27 de Barcelona, amb el següent:


Holiday Home Casa La Bozza Cortona Itàlia - Ofertes d'hotels amb els MILLORS DESCOMPTES EN LÍNIA\nVia Montalla 2, Montalla, Cortona, Itàlia, 52044 - Veure al mapa\nMés informació sobre Holiday Home Casa La Bozza\nEspai comú 4 llits individuals, 4 llits extragrans\nPer als viatgers què vulguin captar les imatges i els sons de Cortona, Holiday Home Casa La Bozza és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nHoliday Home Casa La Bozza també ofereix moltes instal.lacions per enriquir la seva estada a Cortona. Els clients de l'hotel poden gaudir de servei de bugaderia, instal.lacions de barbacoa, aparcament de cotxes, Zones públiques amb Wi-Fi, lloguer de bicicletes.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb reproductor de DVD/CD, aparell de televisió, renta vaixelles, balcó/terrassa, ventilador a cada habitació. Durant el dia podeu gaudir de l'atmòsfera relaxant de parc infantil, piscina exterior, jardí. Sigui quin sigui el motiu del seu viatge, Holiday Home Casa La Bozza és una selecció idònia per a la vostra estada a Cortona.\nL’allotjament no disposa de recepció. Podeu recollir les claus a: Loc Montalla 2, 52044 Cortona. Cal que informeu el Holiday Home Casa La Bozza de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


LaKarulina | Dissenyadora gràfica i web freelance a Girona\nCreo l'univers visual de la teva marca\nDissenys personalitzats i corporatius per impulsar el teu negoci als mitjans digitals\nper fer que la teva marca sigui única\nEl must have per construir una marca sòlida i memorable. Dissenyo el logotip i la identitat visual que encaixa amb tu, expressa els valors de la teva marca i connecta amb el teu públic objectiu.\nDissenyo la teva pàgina web personalitzada, corporativa i funcional perquè captivis als teus clients. Autogestionable, responsive i orientada al SEO perquè et trobin fàcilment.\nConnecta amb la teva audiència, atrau trànsit a la web i capta nous clients amb dissenys corporatius i coherents amb la teva marca, al teu feed i stories d’Instagram.\nmés serveis per a tu\nAmplia l’experiència de la marca amb dissenys corporatius i cohesionats amb la teva identitat visual per fomentar la solidesa del teu negoci i deixar empremta.\nDissenyo el teu ebook corporatiu i personalitzable a Canva, amb diferents models de pàgines adaptades als teus continguts i al caràcter de la teva marca.\nSi vas una mica perduda i no saps per on començar t’ofereixo una sessió d’assessorament virtual amb respostes als dubtes i consells pràctics.\nPassa a l'acció,\ni viu el teu somni!\nDe dissenyadora a emprenedora\nSí, jo també he passat pel mateix que tu!\nSempre m’he sentit atreta per les formes visuals en les diferents representacions. Els colors, les formes, les imatges… han cridat la meva atenció des de petita, activant la meva imaginació i impulsant la meva creativitat.\nEm vaig formar en audiovisuals, multimèdia i espectacles. I de manera natural em vaig especialitzar en disseny gràfic i web. Després d’un llarg recorregut com a responsable de disseny gràfic i web en mitjans de comunicació (publicitat, animació, premsa i internet), el 2013 decideixo volar pel meu compte i dibuixar el meu propi present i futur.\nDes de llavors visc exclusivament dels meus projectes com a dissenyadora gràfica i web freelance. I no ho canviaria per res! M’agrada tenir cura de cada encàrrec com si fos meu, i aportar el meu granet de sorra a l’aventura d’emprenedores apassionades.\nT'ajudo a fer créixer el teu negoci amb la identitat corporativa i pàgina web professional que parlen de tu i connecten amb el teu públic.\n“M'ha agradat molt treballar amb LaKarulina i he gaudit de tot el procés creatiu. Ha estat fàcil, propera, flexible però també ha mantingut el seu rigor i claredat per ajudar-me a crear i estructurar la web del meu nou projecte de Mindfulness per fer-ho únic. Sensible, intuïtiva i propera per treballar. M'ha encantat!”\nCRISTINA BUBÉINSTRUCTORA DE MINDFULNESS\n“Ens ha proposat moltes idees des del punt de vista professional, que hem valorat i tingut molt en compte. Ha treballat amb rapidesa i eficàcia i respectant els terminis de lliurament acordats, solucionant en tot moment els nostres dubtes. Valorem molt positivament el seu tracte proper i la seva empatia. Seguirem treballant amb ella i sens dubte recomanem els seus serveis."\n"Treballar amb la Karulina ha estat una experiència molt bona i un procés creatiu brillant. La vaig escollir coneixent ja la seva feina i per la seguretat tant tècnica com creativa que em transmetia a l'hora d'interpretar el discurs de fons que volia transmetre a través dels dissenys L'exigència i les eventualitats del projecte no li ha fet perdre el somriure en cap moment, resolent les circumstàncies i dubtes, aportant detalls de molt valor que han ajudat a superar, les expectatives inicials del projecte."\n«Molt contenta amb els serveis que m'ha prestat LA KARULINA, des del disseny del meu logotip fins a la meva pàgina web. Estic encantada amb el resultat final del projecte, la Carol és una noia molt propera i professional que et resol tots els dubtes i les incerteses que et sorgeixen. Recomano 100% els seus serveis, ràpida i eficient. Gràcies reina!!»\nAnna RibotAgent de viatges i emprenedora. Creadora de Dreams&Tours\n«Treballo amb LaKarulina perquè més enllà del bon domini de diferents eines per al disseny i els coneixements tècnics, demostra una gran creativitat i capacitat per posar-los en comú, escoltar, i construir coneixement i art amb el client, amb qui treballa com un «soci». Junts hem establert una relació win-win on es destil·la una gran sensibilitat per totes les formes d'art i, en el meu cas, una gran paciència. Gràcies Carol, seguim creixent juntes!»\nJosep BécaresMúsic i activista social-cultural\n«Vaig escollir LaKarulina perquè el seu projecte em va semblar molt inspirador, i el que vaig veure per les xarxes socials, sobretot a Instagram. Ella m'ha aportat un disseny actual, a la línia del que buscava. M'ha semblat una dissenyadora ràpida i eficient, amb un tracte proper i professional alhora. Tornaria a treballar-hi i recomano els seus serveis. Ha estat una experiència positiva. He quedat satisfeta i molt contenta amb el resultat! Gràcies!!!»\nNúria GabernetLlicenciada en Biologia Humana i Emprenededora, Nu natura i salut\nés l'hora que em parlis de tu\nQuin/s d’aquest servei/s t’interessen?\nPots escollir-ne més d’un:\nIdentitat Corporativa Disseny web Dissenys Instagram Ebooks Corporatius Diseny gràfic Assessorament online\nEl nom del teu negoci o marca\nEl teu Instagram (si en tens)\nAccepto rebre informació i e-mails de LaKarulina\nDissenyadora gràfica i web freelance\nT. +34 616 245 567


Sitgesinfoguia – L’Ajuntament es dota d’un departament de Processos i Qualitat\nL’Ajuntament es dota d’un departament de Processos i Qualitat\nL’Ajuntament de Sitges s’ha dotat d’un departament de Processos i Qualitat amb la intenció de contribuir a l’estratègia de millora de l’eficàcia, l’eficiència, la qualitat i la transparència dels serveis municipals. El nou departament està adscrit a l’Àrea de Serveis Generals.\nPer al regidor de Govern Obert, Josep Moliné, la creació del nou departament significa un canvi radical en la forma de gestionar i entendre la gestió pública. Segons Moliné, “la ciutadania espera serveis públics de qualitat i vol obtenir-los amb rapidesa, utilitzant els canals i les tecnologies que ja fa servir en la seva vida quotidiana”. Aquesta transformació s’està efectuant en paral·lel a la total implantació de l’administració electrònica, explica el regidor.\nAmb aquest departament, l’ajuntament continua el desplegament del nou organigrama municipal i desenvolupament de l’estructura organitzativa que va iniciar al febrer de 2017.


XD mi culo es grande\nEl Ducat de Cantàbria (en càntabre Ducáu de Cantabria) va ser creat durant el regnat del rei visigot Ervigi, amb la finalitat de donar certa autonomia i per garantir la pau al nord de la península Ibèrica. L'aparició documental del Ducat data de l'any 883 quan apareix en la crònica Albendense en tractar Alfons I d'Astúries dient: iste Petri Cantabriae ducis filius fuit, és a dir: fill del duc Pere de Cantàbria,\nSota aquest pacte es concerta el matrimoni d'Ermessenda d'Astúries, filla de Pelai, amb Alfons I, fill del Duc Pere, consolidant d'aquesta forma la federació d'ambdós nuclis cristians de lluita contra l'islam. A la mort de Pelai el 737, és nomenat cap dels Asturs el seu fill Fàfila que dos anys després és mort per un os durant una cacera als Picos de Europa. És llavors el moment que el càntabre Alfons I és proclamat cap únic de tots els pobles revoltats per la seva doble vinculació amb el moviment càntabre-occidental a través de la seva esposa, i amb la resta del moviment càntabre per la seva filiació respecte al Duc Pere. Així s'establix una veritable unió permanent, el territori s'eixampla i Alfons, semblant-li desfasat i poc significatiu l'antic títol de Duc, decideix utilitzar per primera vegada el títol de rei: Rei dels càntabres-asturs.\nObtingut de «https://ca.wikipedia.org/w/index.php?title=Ducat_de_Cantàbria&oldid=27634234»\nDarrera modificació: 25 juny 2021 a les 19:55\nLa pàgina va ser modificada per darrera vegada el 25 juny 2021 a les 19:55.


La mesa del Congrés al·lega que es tracta d'un secret d'estat que s'ha d'abordar a porta tancada\n3 min. Madrid 23/01/2018 15:07\nLa relació entre el Centre Nacional d'Intel·ligència i l'imam de Ripoll, Abdelbaki es Satty, cervell del grup jihadista que va atemptar a Barcelona i Cambrils el 17 d'agost, no es discutirà públicament al Congrés de Diputats. Els grups d'Esquerra i el PDECat havien demanat que en la diputació permanent de la cambra baixa que se celebra aquest dimarts es debatés la conveniència que Juan Ignacio Zoido comparegués per esclarir si Es Satty era confident del CNI i què en sabia el govern espanyol de les seves pretensions.\nLa majoria del PP i el PSOE a la mesa, però, va fer que no s'admetés a tràmit la petició que es discutís públicament aquesta qüestió, en adduir que els secrets d'estat s'aborden en una comissió a porta tancada. La vinculació entre l'imam de Ripoll i el CNI està considerada un secret d'estat i, de fet, al novembre es va anunciar que el director hi compareixeria, però encara no hi ha data fixada. Félix Sanz Roldán va admetre contactes amb Es Satty mentre era a la presó el 2014 a Castelló, una cosa que és "prou important perquè no se'n parli a porta tancada", segons assenyala a l'ARA el portaveu d'ERC al Congrés, Gabriel Rufián. "És rellevant per a l'opinió pública saber quina és la història de l'autor dels atemptats", considera Carles Campuzano, portaveu del PDECat a la cambra baixa, que recorda que el seu nom apareix en l'11-M i l'operació Xacal.\nRufián recorda que el que es diu en la comissió sobre despeses reservades de l'Estat està "absolutament prohibit" que es faci públic, per bé que es mostra convençut que el director del CNI no compareixerà. "Són fets tan greus que en qualsevol democràcia serien motiu de crear una comissió d'investigació", apunta Rufián, que es queixa que altres ministres europeus haurien sortit a donar explicacions per qüestions de transparència. De fet, el diputat republicà assegura que no pretén treure rèdit polític dels atemptats terroristes. Campuzano considera que "ha fallat alguna cosa molt greu" i que "cal exigir responsabilitats al director del CNI". A més, apunta que és quelcom que va "més enllà del CNI" perquè com a imam, Es Satty va ser interrogat per les forces de seguretat de l'Estat, quelcom previst en aquesta disciplina.\nCiutadans proposa una comissió d'investigació\nEl president de Cs, Albert Rivera, ha anunciat aquest dimarts al matí que el seu grup parlamentari vol impulsar una comissió d'investigació per abordar la "descoordinació policial" amb motiu dels atemptats. ERC ja s'ha resignat a acceptar aquesta proposta per aportar-hi les seves inquietuds, però Rufián reconeix que probablement els vetaran algunes preguntes. El PDECat també hi donarà suport. El PSOE, per boca de la seva portaveu parlamentària, Margarita Robles, s'ha desmarcat de la iniciativa i ha assenyalat en declaracions als mitjans al Congrés que si el que es pretén és fer "confrontació política amb la lluita antiterrorista, no ens hi tindran". "El PSOE sempre ha tingut sentit d'estat en aquest aspecte", ha subratllat Robles.\nPer la seva banda, el PP tampoc dona suport a aquesta comissió, però el seu portaveu, Rafael Hernando, ha destacat que el Parlament de Catalunya hauria d'obrir una investigació sobre la nota en què els Estats Units alertaven d'un possible atemptat a Barcelona i que els Mossos suposadament anaven a incinerar. "Alguns pretenien esborrar empremtes o papers compromesos", ha advertit Hernando.


El gran recapte: èxit solidari i fracàs polític - Converses a Catalunya\n26 novembre, 2019 conversesacatalunyaPunts clau del dia1 comentari\nUn any més, el Gran Recapte d’Aliments que tenia com a objectiu obtenir aliments per ajudar prop de 200 mil persones ha estat un gran èxit.\n28 mil voluntaris, tot un exercit de solidaritat, van contribuir a recollir 4.400 tones d’aliments. En dos dies s’ha recollit el 20% de tot el que es distribueix al llarg de l’any. És una manifestació més de la gran capacitat de convocatòria i eficàcia que té el Banc d’Aliments i la gran resposta dels catalans.\nPerò al costat d’aquest èxit hi ha el gran fracàs polític que el fa possible. Perquè el fet que les necessitats d’una cosa tan elemental i vital com és el menjar es mantingui en nivells alts, any rere any, és un indici de la incapacitat de les grans institucions catalanes, la Generalitat en primer terme, l’Ajuntament de Barcelona i la Diputació, de fer front al problema de la pobresa, de l’assistència a les necessitats bàsiques dels catalans, que hauria de ser la seva primera missió.\nLes xifres són contundents. Una mica més d’1 de cada 5 catalans es troba en una situació de pobresa relativa i el que és encara molt més greu, quasi mig milió, el 2018, viuen en condicions de pobresa severa, és a dir, amb carències bàsiques.\nRepartir aliments és necessari, però no pot ser un fet consolidat i creixent, perquè no soluciona el problema de fons. I aquí és on han d’intervenir els poders públics, la Generalitat en primer terme. I no ho fa. Aquesta és la llàstima.\nLes crides extraordinàries que fa el Banc d’Aliments assenyalen una anomalia en la seva missió, perquè recordem-ho, aquesta iniciativa va néixer en l’àmbit internacional. França va ser un dels primers llocs i Catalunya va ser el primer exemple a escala espanyola, quina finalitat era aprofitar el menjar sobrant de les empreses d’alimentació. Tot aquell que estant en bon estat es descartava per raons tècniques. Per exemple per errors en l’etiquetatge, o en el pes del producte, en la proximitat de la data de caducitat i qüestions d’aquest tipus. També canalitzava els excedents agraris de la UE. Tot plegat per fer-los a arribar a persones amb necessitat. Però d’aquesta missió inicial que el que feia era reduir el malbaratament, s’ha passat a una funció estructural d’assistència a la pobresa, anant a demanar ajuda directa als ciutadans, perquè les necessitats superen els mecanismes de proveïment que estan en l’origen dels Bancs dels Aliments.\nLa resposta al problema que assenyala aquesta desviació dels fins inicials, la té la Generalitat i les altres administracions catalanes. No se li pot demanar que ho resolgui plenament, però sí que ho atenuï, i que acabi amb l’escàndol que mostra la fotografia de tot un vicepresident de la Generalitat i responsable de l’àrea econòmica fent de voluntari demostrant així la seva “solidaritat”.\nNo és això el que demanem als governants. Hagués estat millor que Pere Aragonès hagués romàs tancat al seu despatx mentre arbitrava mesures, com la de fer efectiva la renda garantida, que evitessin que la gent passés gana i hagués d’anar a parròquies i altres centres a buscar menjar.\nLa Fundació “la Caixa” recapta en donatius un milió d’euros per als Bancs d’Aliments\n28 novembre, 2019 09:41\nYa asta be de posa als ciutadats de ascuts,daban els problemes,los politics tenen k ferse responsables de la seva misio si no son capasos,dimisio


Temps per regalar | ALMA\n— dimarts, 5 des. 2017\nLes persones som màquines de temps. I, encara que de tant en tant algú ens ho hagi de recordar, cada segon que marca l’agulla del rellotge és nostre. Dins d’uns paràmetres, podem decidir com el volem invertir. I hi ha temps per a tot. Temps per treballar, temps per divertir-se i, segurament el que més recompensa, temps per regalar als altres i ajudar-los.\nAvui, Dia Internacional dels Voluntaris, arriba amb molt bones notícies: el nombre d’activitats ha augmentat gairebé un 50 % i els voluntaris de ”la Caixa”, que ja són més de 10.000, han dedicat més de 67.000 hores a construir una societat millor. Lorenzo Rubio, voluntari en tresoreria des de fa diversos anys, ens parla de com n’és, d’imprescindible, aquesta tasca.\n“Que un nen d’un barri desafavorit guanyi un premi d’escacs i li vegis a la cara que això ha estat el més important del món per a ell. Que un enginyer brillant que ha tingut la mala sort de patir un ictus estigui content perquè té algú amb qui parlar dues hores a la setmana! Que una nena de 6 anys amb problemes físics et faci una abraçada durant una passejada… marca força, la veritat”, ens explica el Lorenzo. “En aquesta societat hi ha molta gent necessitada que no podem ni hem d’apartar ni oblidar”.\nEl final de la seva activitat laboral va marcar el començament de la seva nova vida. “Em vaig jubilar al juliol i al setembre ja m’havia apuntat al programa. Vaig tenir clar des del primer moment que volia fer el voluntariat a ”la Caixa”. L’Obra Social ”la Caixa” dedica 500 milions d’euros cada any a l’acció social, fins i tot en l’època de la crisi, que crec que no hi ha ningú que ho hagi fet a Europa”, explica Lorenzo.\nEls voluntaris transmeten valors i promouen la consciència social. S’encarreguen de programes que fomenten la cultura i l’esport en els nens, accions de reinserció social, campanyes contra la pobresa, assessorament d’ONG internacionals… “Col·laborem amb ONG com Creu Roja o Càritas i amb entitats locals. Ajudem la societat en general a créixer d’una manera més igualitària”, afirma orgullós. I així és: gràcies al seu temps i dedicació, per exemple, s’han recollit 50.000 litres de llet i més de 33.170 quilos d’aliments, i s’han recaptat més de 25.500 euros destinats a entitats socials.\nGràcies a voluntaris com el Lorenzo, es fan una mitjana de vuit activitats de voluntariat al dia, i cada una millora la vida d’unes 55 persones. En el conjunt d’Espanya la xifra arriba als 135.383 beneficiaris. “Però, realment, la persona voluntària rep més del que dona. Et dona autoestima, et permet practicar les teves habilitats, et manté actiu, sobretot si ets jubilat… El voluntariat dona vida a la vida!”, afirma convençut abans d’enviar un missatge als futurs voluntaris: “Prova-ho una vegada i veuràs com no ho deixes mai més”.


La llet, un aliment molt versàtil - Fundació Espanyola de l'Cor | Marbrerie\nLa llet, un aliment molt versàtil – Fundació Espanyola de l’Cor\nAquest líquid blanc és un dels aliments més complets. De fet, la nostra primera alimentació es basa en la llet. Però, què saps sobre els nutrients que pot oferir? Quanta quantitat has de prendre?\nSi ens acostem a un comerç podem comprovar la gran varietat de tipus de llet que hi ha al mercat i, moltes vegades, no sabem quin triar o el que vol dir la informació que posa a l’envàs. Així mateix, respecte a la quantitat de greix que posseeixen existeixen: desnatada (ideal per a persones amb afeccions cardiovasculars), semidesnatada o sencera. A més, i seguint amb el greix, hi ha les llets en què s’ha modificat el tipus de greix, és a dir s’han retirat la seva i s’ha afegit olis vegetals o greix de peix tan coneguda per Omega 3. També hi ha tipus d’aquest aliment que s’han enriquit amb vitamines (àcid fòlic, D, etc.) o amb minerals com el calci o el iode. Les possibilitats de l’consum de llet s’amplien encara més per tots els derivats lactis que es fabriquen a partir de la mateixa (iogurts, natilles, flams, etc.) i per la seva incorporació en nombroses receptes i plats gastronòmics.\nAquest producte és considerat un aliment amb bones qualitats nutritives tot i que la majoria del seu pes és aigua (87%). Un dels aspectes que més destaca en aquest aliment és la quantitat i qualitat de les seves proteïnes; suposen un 3,5% del seu pes, però tenen unes característiques biològiques que les fan extraordinàriament útils per a l’ésser humà, per sobre fins i tot de les proteïnes de la carn i de l’peix. Un altre aspecte important és la quantitat de sals minerals (calci, fòsfor i magnesi), molt importants per a la massa òssia i muscular tant en edats de desenvolupament com de mantenimientoen l’etapa adulta. Finalment, la llet és una bona font de vitamines de el grup B, A i D que solen estar disminuïdes en les llets baixes en greix, de manera que moltes marques afegeixen vitamines que s’hagin pogut perdre amb el processat o amb la retirada de part del seu greix.\nQuanta has de prendre?\nen l’actualitat, la llet i els seus derivats constitueixen un dels grups d’aliments amb major consum a nivell mundial, especialment als països desenvolupats. Així mateix, ia causa de l’alta acceptació especialment entre els nens, el seu consum pot ser excessiu si a la llet s’afegeix el consum de postres làctics, iogurts i altres llet fermentades, especialment en aquells nens petits als quals no els agrada la fruita o altres aliments i s’acaben totes les preses de el dia amb llet o un altre producte lacti. Es recomanen actualment per a nens i adults entre 2 i 4 racions a el dia, assegurant a l’almenys 3 racions a la infància, adolescència i embaràs. Es pren com a ració un got de llet o dos iogurts, amb la qual cosa en una alimentació equilibrada i variada es pot ingerir a el dia un got de llet i dos iogurts o dos gots de llet i un iogurt. Quan hi ha problemes d’intolerància a les proteïnes de la llet o al seu sucre (lactosa), la seva ingesta s’acompanya de trastorns digestius com malestar (dispèpsia), diarrea, vómitoso flatulència.\nEn el cas d’intolerància a la lactosa s’han de buscar buscar aliments alternatius. Consulta a la dieta per la intolerància a la lactosa elaborada pels experts en nutrició de la Fundació.\nEl terme ‘llet’ s’ha d’aplicar únicament i exclusivament a la llet de boví. Quan procedeix d’un altre animal s’ha d’afegir llet d’ovella, de cabra, etc. Els productes a base de soja o civada tampoc han de rebre el nom de llet sinó de preparats o batuts.\nIva Marques-Lopes. Dietista-nutricionista. Facultat de Ciències de la Salut i l’Esport de la Universitat de Saragossa\nArticle publicat al número 46 de la Revista ‘Cor i Salut’


La presidenta de TMB aplaudeix el macrooperatiu contra els carteristes al metro La presidenta de TMB aplaudeix el macrooperatiu contra els carteristes al metro – Tot Barcelona | Notícies i Informació d'actualitat a Barcelona\nBatuda policial contra carteristes reincidents. | Mossos d'Esquadra\nRedacció 02/09/2019 11:46 am\nLa presidenta de TMB, Rosa Alarcón, ha aplaudit el macrooperatiu policial del 27 d’agost contra els carteristes al metro. “La setmana passada vam tenir bones notícies amb l’actuació conjunta de Mossos d’Esquadra i Policia Nacional, que es va saldar amb més de 40 detencions”, ha comentat aquest dilluns Alarcón.\n“Aquest és el camí a seguir”, ha reblat la presidenta de TMB, que ha volgut posar l’accent en la feina del dia a dia contra els carteristes. “L’operació mediàtica va ser fa uns dies però és important destacar que cada dia tenim notícies de detencions de carteristes, amb la bona feina en primer lloc dels serveis de vigilància de TMB”, ha precisat Alarcón\nAcompanyada del director general d’Infraestructures de Mobilitat, Xavier Flores, ha celebrat també que s’hagi recuperat la normalitat a les línies L1, L2 i L5 després de les obres estivals. “S’han acabat a temps i en forma. Avui és un bon dia”, ha reflexionat en veu alta la presidenta de TMB.\nEl director general d’Infraestructures de la Generalitat, Xavier Flores, que ha demanat disculpes als usuaris per les molèsties d’aquest estiu i ha recordat que se seguiran desenvolupant treballs per crear la nova estació de l’L5 Ernest Lluch. Connectarà el suburbà amb el tramvia, el que beneficiarà els municipis de l’entorn. Preguntat per l’estació de la L10 de metro davant la Ciutat de la Justícia, a l’Hospitalet de Llobregat, ha explicat que al juliol van realitzar una visita d’obres amb veïns i grups municipals i que el calendari es manté en peu. Així, la nova parada previsiblement entrarà en funcionament aquest tardor.


Família Ramos Pérez\nLa família Ramos - Pérez té una llarga i prolongada vinculació amb l' Alzamora, que es va iniciar des que l' any 2000 van inscriure als seus fills Cristóbal i Alberto a les categories d' infantil i benjamí respectivament.\nParal·lelament, Cristóbal pare es va ocupar com a directiu de l' àrea econòmica del club on va posar al servei del mateix els seus amplis coneixements professionals, acusat sentit de la responsabilitat i reconegudes exquisides maneres. Cari, la mare, es va ocupar de temes administratius i logístics, aportant rigor, organització i un admirable do de gent que donava qualitat a la faceta comunicativa del club. Tots dos van deixar un segell de bon fer que va suposar un impuls positiu per a la imatge del club.\nActualment Cristóbal és Vicepresident 1er, s' ocupa de l' Àrea Econòmica on segueix donant mostra del seu gran nivell de coneixement que compagina sàviament amb una elogiable discreció.\nCristóbal fill va ingressar en categoria infantil i va jugar fins la categoria amateur. Des de l' any 2008 va exercir d' entrenador a les categories de prebenjamí, cadet i juvenil fins actualment que és entrenador de l' equip Amateur. Cristóbal és exponent d' alta qualificació professional i humana, l' amic que tots volguessin tenir, rigorós, dialogant i compromès.\nAlberto va ingressar com benjamí i va jugar fins la categoria juvenil. Es va iniciar com a entrenador en 2010 i actualment és entrenador del Juvenil B. Alberto és el reflex de la formació permanent, de l' esforç constant, integrador, afable, lleial i proper al tracte, és el benjamí d' una família que ha fet història al club. Alguns diuen sorneguerament que l' Alberto és el portaveu de la família per la seva reconeguda potent veu.\nGràcies, i esperem que Cristóbal i Alberto adquireixin el compromís de perllongar la saga en el futur.


Els veïns de Lliurona gairebé no tenen electricitat, però destaquen que viure en connexió amb la natura encaixa amb el seu estil de vida\nMarta Masó 27/03/2019 - 00.55 Actualitzat 27/03/2019 - 16.04\nEls 50 veïns de Lliurona han triat viure dalt la muntanya. Gairebé sense electricitat, sense cobertura, sense molts serveis bàsics... però són feliços. Un estil de vida diferent, el dels micropobles, on la tranquil·litat i la connexió amb la natura són les millors avantatges.\nPerò pateixen pel seu futur. L'objectiu de les famílies és aconseguir que els nens puguin estar-se a l'escola fins els 14 anys, i no hagin de marxar a l'institut quan fan els 12. La Carla Castanyer assegura que Lliurona és un lloc "sense futur":\n"El que provoca és que Lliurona esdevé un lloc sense futur, perquè hi ha un punt de trencament que és quan els teus fills tenen dotze anys, que has de marxar d'aquí."\nCarla Castanyer, veïna de Lliurona\nUn poble amb les arrels fa 40 anys\nDurant la dècada dels 80, un grup de joves va tornar la vida a un poble que anava a desaparèixer, i l'obertura d'una escola reconeguda per la Generalitat va contribuir a estabilitzar el projecte de repoblació.\nUn grup de joves s'instal·la a Lliurona als anys 80\nLa Jenny Rothermund és una veïna del poble i destaca viure en un ambient natural:\n"Ens agrada viure a Lliurona perquè estem molt a prop de la natura i penso que és molt sa per nosaltres viure a i amb ella. Aquí has de fer la llenya. Has de trobar coses que estiguis feliç amb tu mateixa."\nJenny Rothermund, veïna de Lliurona\nL'Àlex Solé, per la seva banda, destaca que viure a la ciutat no la fa sentir bé:\n"Jo escullo estar aquí. No és una obligació. Jo podria viure a baix. No ho vull. No em fa sentir bé. És el que buscàvem i aquí estem"\nLa tranquil·litat i la connexió amb la natura són els millors avantatges de viure a Lliurona\nAlguns veïns del poble tenen plaques solars, però per altres l'electricitat és prescindible. Així ho assegura l'Àlex:\n"La llum no és necessària per viure. Dormim més, anem amb el sol. I la resta sense res, amb espelmetes. També és un caliu a casa. Ens acollim tots a la xemeneia i és genial."\nÀlex Solé, veïna de Lliurona\nMoltes famílies pugen a viure a Lliurona quan tenen fills. Busquen un ambient lliure pels seus fills, on puguin trobar-se amb ells mateixos i estar en contacte amb la natura. Un aspecte molt important per a la Jenny:\n"A mi em sembla molt important que els nostres fills sàpiguen qui són ells mateixos i aquí a la natura ho troben"\nA casa seva crien cabres, i recentment n'ha nascut una.\nNaixement d'una cabreta\nL'Àlex i el seu company van arribar a Lliurona fa quatre mesos, i el seu tercer fill ha nascut al poble. De fet, va néixer a la furgoneta de camí cap a l'hospital.\n"Vam posar la calefacció 'a tope' i va ser orgàsmic. Al mig de la muntanya. Va ser preciós."\nLa clau de què el poble sigui tenint futur és que té una escola, tot i que està en un lloc aïllat i de difícil accés. La Carme Virgili va ser una de les una de les primeres mares que va impulsar que Lliurona pogués tenir escola, ara fa uns 30 anys.\n"Vam començar la primera escola amb una "rulote" i un tipi que feia de pati. És el cor de Lliurona. Si no, no podríem tirar endavant amb mainada. I a partir d'això també s'ha pogut rehabilitar l'entorn. Tot el que veuen en peu és perquè s'hi ha estat i s'ha rehabilitat. Si no, tot seria a terra."\nCarme Virgili, veïna de Lliurona\nPerò fer de mestre a Lliurona és molt dur. La instal·lació depèn de la llum del sol, i l'aigua s'ha d'anar a buscar a la font. Amb aquestes condicions no és fàcil trobar docents que estiguin disposats a conduir una hora per carreteres de muntanya per arribar a l'escola. La Pilar Ricart és la directora de l'escola:\n"Jo he procurat tenir sempre un tot terreny, perquè per molt que diguin que hi ha una pista asfaltada, quan neva, gela o fa vent, és millor tenir un vehicle gros. És una miqueta amor a l'art, la meva feina, perquè és dur venir fins aquí."\nPilar Ricart, directora de l'escola\nL'opció de viure a Lliurona


Tallen l'N-152 durant tres mesos per la construcció de la Ronda Nord a l'altura de Granollers\nLa carretera N-152 estarà tallada al trànsit durant tres mesos a l'altura de Granollers a causa de les obres de construcció de la Ronda Nord, segons ha informat el Departament de Política Territorial i Obres Públiques de la Generalitat. El tall de circulació es fa al límit entre els termes municipals de les Franqueses del Vallès i Granollers, per les obres d'una part de la rotonda de Can Mònic. Mentre durin aquestes restriccions, per garantir la mobilitat dels vehicles es recomanen itineraris alternatius que han estat degudament senyalitzats.\n21 Jun 2004 - 18.14\nEn el sentit Granollers-les Franqueses del Vallès, des de l'N-152 el trànsit es desvia pel carrer Girona fins al carrer Perucho, que en aquests moments s'està ampliant per ser en un futur una via de quatre carrils, i des del carrer de Perucho es pot anar fins a la rotonda de Can Mònic per agafar una altra vegada la citada carretera. En el sentit les Franqueses del Vallès-Granollers, des de l'N-152 es desviarà el trànsit cap a la rotonda de Can Mònic per agafar el carrer Perucho fins al carrer Girona i d'allà anar una altra vegada a agafar l'N-152 o cap al centre de Granollers. Les obres que fan necessari aquest tall, que s'estan duent a terme a la rotonda de Can Mònic, consisteixen en uns treballs a la riera Carbonell.


Maria Montejano aconsegueix Top10 a Copa Amèrica | Federació Catalana d'Esports d'Hivern\nHome / Maria Montejano aconsegueix Top10 a Copa Amèrica\nMaria Montejano aconsegueix Top10 a Copa Amèrica\nLa pilot catalana Maria Montejano ha finalitzat la seva participació en la triple competició de la Copa Amèrica de Park City (Utah, Estats Units) amb dos Top10 i una 12a plaça.\nAls seus 27 anys, l’esportista barcelonina està realitzant un gran inici de temporada i encara somia amb poder classificar-se pels Jocs Olímpics de Sotxi 2014. Montejano reconeix que a Park City el nivell va ser el mateix que a Calgary per la gran presència de pilots de Copa del Món. ‘Era la meva primera vegada en aquesta pista i vaig anar sense entrenador, per la qual cosa estic molt contenta amb el resultat, i més tenint en compte que vaig estar malalta a principis de setmana’ .\nAquesta setmana de competició i entrenaments li permetrà afrontar amb més garanties la Copa Intercontinental que se celebrarà en aquest mateix escenari al gener. Després d’una breu estada a Barcelona, Montejano marxarà el proper diumenge a les dues pròximes carreres, les Copes Internacionals de Igls (Àustria) i Altenberg (Alemanya) amb la intenció de seguir sumant punts per a la classificació olímpica.